Doložka finančných, ekonomických, environmentálnych vplyvov a vplyvov na zamestnanosť

Prijatie predloženého návrhu Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2004-2005 má jasne kvantifikovateľný dosah na štátny rozpočet, t.j. použitie prostriedkov vo výške 8.285.520 Sk z rezervy vlády SR v kapitole Všeobecná pokladničná správa (VPS).

Realizácia predloženého návrhu Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2004-2005 nemá negatívny dopad na obyvateľov ani na hospodárenie podnikateľskej sféry a iných právnických osôb.  Zároveň nemá negatívny dopad na životné prostredie ani zamestnanosť občanov SR.